REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OSNOVNA ŠKOLA “VLADIMIR NAZOR”

Ulica bana Josipa Jelačića 23

E-mail: web.stranice@os-vnazor-kc.skole.hr

Tel: 048 681 486

KLASA: 007-04/24-02/49

URBROJ: 2137-43-03-24-2

Križevci, 28. lipnja 2024. godine

**ZAPISNIK**

**sa 49. sjednice Školskog odbora Osnovne škole „Vladimir Nazor“ Križevci,**

**održane u petak, 28. lipnja 2024. godine**

Poziv za 49. sjednicu Školskog odbora (KLASA: 007-04/24-02/49, URBROJ: 2137-43-02-24-1) zajedno s materijalima za sjednicu, upućen je i dostavljen članovima Školskog odbora elektroničkom poštom dana 24. lipnja 2024. godine, te su članovi Školskog odbora obaviješteni telefonskim putem o namjeri sjednice. Sjednica je održana 28. lipnja 2024. u zbornici Osnovne škole „Vladimir Nazor“ Križevci.

Za 49. sjednicu predložen je sljedeći

**D N E V N I R E D:**

1. Usvajanje zapisnika sa 48. sjednice Školskog odbora od 20. lipnja 2024. godine;
2. Predstavljanje kandidata i programa rada za mandatno razdoblje kandidata prijavljenog na natječaj za imenovanje ravnatelja/ice škole;
3. Javno glasovanje u postupku imenovanja ravnatelja/ice;
4. Imenovanje ravnatelja/ice Osnovne škole „Vladimir Nazor“ Križevci;
5. Donošenje odluke o provođenju redovne revizije knjižničnoga fonda Osnovne škole „Vladimir Nazor“ Križevci;
6. Razno.

Na predloženi dnevni red nije bilo primjedbi, te je jednoglasno usvojen.

***Na sjednici su bili prisutni:***

1. Hrvoje Gužvinec
2. Marko Đurakić
3. Sanja Štubelj
4. Gordana Prosenečki
5. Ksenija Kranjčec

Članica Školskog odbora Sandra Kantar opravdala je svoj izostanak, ravnatelj Igor Brkić opravdao je svoj izostanak.

Ostali prisutni: Jasna Zdilar Pešutić, zapisničarka.

**Točka 1.**

**Usvajanje zapisnika sa 48. sjednice Školskog odbora Osnovne škole „Vladimir Nazor“ Križevci**

Predsjednik Školskog odbora Hrvoje Gužvinec u 15.10 sati otvara 49. sjednicu Školskog odbora Osnovne škole „Vladimir Nazor“ Križevci, pozdravlja prisutne članove, konstatira da je prisutno 6 od 7 članova Školskog odbora i da se odluke mogu pravovaljano donositi. Sandra Kantar je opravdala svoj izostanak putem elektroničke pošte. Predsjednik Školskog odbora pita ima li tko pitanja ili što za dodati vezano uz Zapisnik sa 48. sjednice Školskog odbora koji je članovima dostavljen sa pozivom na sjednicu. Obzirom da nitko od prisutnih nije imao pitanja niti primjedbi, daje Zapisnik sa 48. sjednice Školskog odbora na usvajanje.

**ZAKLJUČAK:** Školski odbor Osnovne škole „Vladimir Nazor Križevci je sa 5 glasova „ZA“ usvojio Zapisnik sa 48. sjednice Školskog odbora, te donosi odluku o usvajanju.

## Točka 2.

**Predstavljanje kandidata i programa rada za mandatno razdoblje kandidata prijavljenog na natječaj za imenovanje ravnatelja/ice škole (Igor Brkić)**

Predsjednik Školskog odbora članovima čita primljene Zaključke o zauzimanju stajališta u postupku imenovanja ravnatelja/ice Učiteljskog vijeća, Skupa radnika i Vijeća roditelja. Svi su Zaključci za imenovanje prijavljenog kandidata Igora Brkića, akademskog kipara – profesora likovne kulture, ravnateljem Osnovne škole „Vladimir Nazor“ Križevci. Predsjednik podsjeća članove Školskog odbora da su dužni glasovati sukladno zauzetim stajalištima tijela.

Predsjednik Školskog odbora s obzirom da je ravnatelj Igor Brkić opravdao svoj izostanak, čita životopis kandidata za ravnatelja Osnovne škole „Vladimir Nazor“ Križevci te program rada za mandatno razdoblje od 2024. – 2029.

**Točka 3.**

**Javno glasovanje u postupku imenovanja ravnatelja/ice**

Nakon predstavljanja kandidata Školski odbor pristupa javnom glasovanju. Prije samog javnog glasovanja predsjednik Školskog odbora pred svim članovima Školskog odbora čita zapisnike i zaključke s održanih sjednica Učiteljskog vijeća, Vijeća roditelja te Skupa radnika, budućio da je u samoj napomeni poziva na sjednicu stavljeno kako će svi zaključci i zapisnici sodržanih sjednica biti dostavljeni na 49. sjednici Školskog odbora. Predsjednik

Školskog odbora Hrvoje Gužvinec još je jednom napomenuo i podsjeća članove Školskog odbora da su dužni glasovati sukladno zauzetim stajalištima tijela.

Svi su Zaključci za imenovanje prijavljenog kandidata Igora Brkića, akademskog kipara – profesora likovne kulture, ravnateljem Osnovne škole „Vladimir Nazor“ Križevci, a podsjeća članove Školskog odbora iz reda Osnivača da imaju pravo glasati po vlastitom nahođenju i izboru.

Nakon pristupanja glasovanju, predsjednik Školskog odbora Hrvoje Gužvinec konstatira da su svi članovi Školskog odbora koji su prisutni na sjednici glasali „ZA“ imenovanje kandidata Igora Brkića ravnateljem Osnovne škole „Vladimir Nazor“ Križevci.

Predsjednik Školskog odbora Hrvoje Gužvinec predlaže da se sukladno javnom glasovanju Školskog odbora pređe na iduću točku dnevnog reda u kojoj će se donijeti Odluka o imenovanju ravnatelja Osnovne škole „Vladimir Nazor“ Križevci.

**ZAKLJUČAK:** Članovi školskog odbora sa 5 glasova „ZA“ i 0 glasova „PROTIV“ glasali su za imenovanje kandidata Igora Brkića ravnateljem Osnovne škole „Vladimir Nazor“ Križevci.

**Točka 4.**

**Imenovanje ravnatelja/ice Osnovne škole „Vladimir Nazor“ Križevci**

Nakon točke 3. dnevnog reda i pristupanja javnom glasovanju, svi prisutni članovi glasovali su „ZA“ imenovanje Igora Brkića ravnateljem Osnovne škole „Vladimir Nazor“ Križevci.

Sukladno tome Školski odbor jednoglasno donosi:

**ODLUKU**

**O IMENOVANJU RAVNATELJA OSNOVNE ŠKOLE „VLADIMIR NAZOR“ KRIŽEVCI**

**I.**

Igor Brkić, akademski kipar – profesor likovne kulture, imenuje se ravnateljem Osnovne škole „Vladimir Nazor“ Križevci na vrijeme od pet godina.

**II.**

Ova Odluka stupa na snagu nakon dobivene suglasnosti ministra znanosti i obrazovanja u skladu s člankom 127. stavcima 13. i 14. Zakona o obrazovanju u osnovnoj i srednjoj školi.

**III.**

 Mandat ravnatelja počinje s danom 25. prosinca 2024. godine.

**Obrazloženje**

Školski odbor Osnovne škole „Vladimir Nazor“ Križevci je na svojoj 47. sjednici održanoj dana 4. lipnja 2024. godine pod točkom 2. dnevnog reda, donio je Odluku o raspisivanju natječaja za imenovanje ravnatelja/ice Osnovne škole „Vladimir Nazor“ Križevci. Natječaj za imenovanje ravnatelja/ice Osnovne škole „Vladimir Nazor“ Križevci objavljen je u Narodnim novinama (izdanje 69/2024), te na mrežnim stranicama i oglasnoj ploči škole dana 7. lipnja 2024. godine.

U zakonskom roku pristigla je jedna (1) prijava i to:

* prijava Igora Brkića, iz Križevaca, Frana Galovića 33, 48260 Križevci.

Prijava je dostavljena putem pošte, zaprimljena u zatvorenoj omotnici dana 17. lipnja 2024. godine.

Školski odbor Osnovne škole „Vladimir Nazor“ Križevci na svojoj 48. sjednici održanoj dana 20. lipnja 2024. godine utvrdio je Rang listu kandidata prijavljenih na natječaj za imenovanje ravnatelja/ice Osnovne škole „Vladimir Nazor“ Križevci, na koju je uvršten prijavljeni kandidat, a nakon što je utvrđeno da je isti podnio potpunu i pravovremenu prijavu te da ispunjava sve uvjete natječaja:

1. Igor Brkić, iz Križevaca, Frana Galovića 33, 48260 Križevci, akademski kipar – profesor likovne kulture.

U skladu sa člankom 127. stavkom 12. Zakona o odgoju i obrazovanju u osnovnoj i srednjoj školi, dana 25. lipnja 2024. godine održana je sjednica Vijeća roditelja, dok su dana 26. lipnja 2024. godine održane sjednice Učiteljskog vijeća i Skupa radnika, na kojima su navedena tijela tajnim glasovanjem odlučivala o kandidatu za kojega će predstavnici tih tijela u Školskom odboru u postupku imenovanja ravnatelja/ice Osnovne škole „Vladimir Nazor“ Križevci glasovati. Zaključci o zauzimanju stajališta u postupku imenovanja ravnatelja/ice Osnovne škole „Vladimir Nazor“ Križevci dostavljeni su Školskom odboru u propisanom roku. Nakon predstavljanja programa kandidata, prisutni članovi Školskog odbora iz reda Osnivača glasovali su na samoj sjednici Školskog odbora. Sukladno navedenim Zaključcima o zauzimanju stajališta i glasovanju članova, Školski odbor Osnovne škole „Vladimir Nazor“ Križevci na svojoj 49. sjednici održanoj dana 28. lipnja 2024. godine, pod točkom 4. dnevnog reda, jednoglasno je donio Odluku o imenovanju Igora Brkića, akademskog kipara – profesora likovne kulture za ravnatelja Osnovne škole „Vladimir Nazor“ Križevci.

Trajanje mandata ravnatelja utvrđeno je člankom 127. st. 1. Zakona o odgoju i obrazovanju u osnovnoj i srednjoj školi.

Sukladno članku 127. stavcima 13. i 14. potrebno je tražiti suglasnost ministra znanosti, obrazovanja i mladih na Odluku o imenovanju ravnatelja. Ministru znanosti, obrazovanja i mladih, preporučenom poštom s povratnicom, dostavit će se zahtjev za prethodnu suglasnost za imenovanje Igora Brkića, akademskog kipara – profesora likovne kulture ravnateljem škole.

Odluka o imenovanju ravnatelja stupa na snagu dobivanjem suglasnosti ministra, a ako ministar ne uskrati suglasnost u roku petnaest (15) dana od dana dostave zahtjeva za suglasnošću, smatra se da je suglasnost dana.

Slijedom navedenoga, Školski odbor Osnovne škole „Vladimir Nazor“ Križevci odlučio je kao u izreci.

**Pouka o pravnom lijeku**: Svaki prijavljeni kandidat na ovaj natječaj ima pravo pregledati natječajnu dokumentaciju i u roku od 15 dana od primitka obavijesti o imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole „Vladimir Nazor“ Križevci.

**5. Donošenje odluke o provođenju redovne revizije knjižničnoga fonda Osnovne škole „Vladimir Nazor“ Križevci**

Stručna suradnica – knjižničarka u elektronskoj poruci tajništvu, zatražila je da se na idućoj sjednici Školskog odbora stavi točka, donošenje Odluke o provođenju redovne revizije knjižničnog fonda Osnovne škole „Vladimir Nazor“ Križevci. Naime, od 1. srpnja atručna suradnica bi krenula s redovnom revizijom. Obaviješten je ravnatelj, tajništvo Škole i savjetnica (to je standardna procedura) U povjerenstvu za reviziju knjižničnog fonda uz stručnu suradnicu nalazit će se i Selina Golec Petrović, učiteljica hrvatskog jezika i Nina Tenodi, učiteljica informatike.

Po završetku revizije Školskom odboru, savjetnici i NSK šaljem se Popis građe predložene za revizijski otpis, Zapisnik o reviziji i Odluku o revizijskom otpisu.

**ZAKLJUČAK:** Članovi školskog odbora sa 5 glasova „ZA“ i 0 glasova „PROTIV“ glasali su za donošenje Odluke o provođenju redovne revizije knjižničnog fonda Osnovne škole „Vladimir Nazor“ Križevci.

**6. Razno –** Dodatnih pitanja i rasprava nije bilo, stoga predsjednik Školskog odbora Hrvoje Gužvinec zaključuje sjednicu u 15.50 sati**.**

Ovaj zapisnik je sastavljen na pet (5) stranica.

ZAPISNIČAR:

\_\_\_\_\_\_\_\_\_\_\_\_\_\_\_\_\_\_\_\_\_\_\_
Jasna Zdilar Pešutić, dipl. iur.

 PREDSJEDNIK ŠKOLSKOG ODBORA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
mr. sp. Hrvoje Gužvinec, dipl. ing.